***Zebegény Község Polgármesterétől***

***2627 Zebegény, Árpád u. 5.***

*E-mail:* [polgarmester@zebegeny.hu](mailto:polgarmester@zebegeny.hu)

**Napirendet tárgyaló rendkívüli ülés dátuma:** 2025. március 11.

**Előterjesztést készítette:** Schottner Norbert helyettesítő jegyző

**Előterjesztő:** Ferenczy Ernő Ervin polgármester

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének 2025.03.11. napján tartandó rendkívüli ülésére*

**Döntés** **„AJÁNLATI FELHÍVÁS Zebegény Táncsics utca, Napraforgó utca és az EuroVelo 6 kerékpárút burkolatának felújítására” tárgyú beszerzési eljárás során érkezett ajánlatokról**

Tisztelt Képviselő-testület!

Zebegény Község Önkormányzata, mint Ajánlatkérő a kizárólagos tulajdonában álló Táncsics utca és Napraforgó utca burkolatának felújítására, továbbá az Eurovelo 6 kerékpárút felújítására 2025. február 27-én ajánlati felhívást küldött ki 3 előzetesen alkalmasnak ítélt ajánlattevőnek a Beszerzési Szabályzatának megfelelően.

A beérkezett árajánlatok az alábbiak:

* U.C.M. Építőipari és Kereskedelmi Korlátolt Felelősségű Társaság (székhelye: 2600 Vác, Zichy H utca 1.; adószáma: 14919853-2-13): nettó 30.745.300 Ft, bruttó 39.046.531 Ft
* NÉ & PA Kereskedelmi és Szolgáltató Korlátolt Felelősségű Társaság (székhelye: 2635 Vámosmikola, Alkotmány u.20.; adószáma: 10957745-2-13): nettó 30.342.200 Ft, bruttó 38.534.594 Ft
* GEOSZOLG Mélyépítőipari és Vállalkozói Korlátolt Felelősségű Társaság (székhelye: 2085 Pilisvörösvár, Szent Imre utca 27.; adószáma: 10902563-2-13): nettó 27.408.000 Ft, bruttó 34.808.160 Ft

A beszerzési eljárás értékelési szempontja a legalacsonyabb összegű nettó ajánlati ár, mely alapján a legkedvezőbb ajánlatot a GEOSZOLG Mélyépítőipari és Vállalkozói Korlátolt Felelősségű Társaság (székhelye: 2085 Pilisvörösvár, Szent Imre utca 27.) nyújtotta be.

Az értékelési szempontok szerinti legkedvezőbb ajánlattevő által megadott ajánlati ár a nyertes pályázatnak köszönhetően rendelkezésre áll.

Az ajánlatok bontásáról, értékeléséről készült bírálóbizottsági jegyzőkönyv jelen előterjesztés mellékletét képezi, mely tartalmazza a Bírálóbizottság döntési javaslatát is a Képviselő-testületnek.

Kérem, hogy a Képviselő-testület döntsön a határozati javaslatról!

Zebegény, 2025. március 10.

Ferenczy Ernő Ervin sk.

polgármester

Határozati javaslat

A Képviselő-testület …/2025. (...) sz. határozata

Zebegény Község Önkormányzatának Képviselő-testülete

1. megállapítja, hogy az U.C.M. Építőipari és Kereskedelmi Korlátolt Felelősségű Társaság, a NÉ & PA Kereskedelmi és Szolgáltató Korlátolt Felelősségű Társaság, valamint a GEOSZOLG Mélyépítőipari és Vállalkozói Korlátolt Felelősségű Társaság Ajánlattevők által benyújtott ajánlatok érvényesek, továbbá
2. az **„AJÁNLATI FELHÍVÁS Zebegény Táncsics utca, Napraforgó utca és az EuroVelo 6 kerékpárút burkolatának felújítására”** tárgyú beszerzési eljárást jelen határozatával eredményesnek nyilvánítja, valamint
3. az eljárás nyertesének a legkedvezőbb ajánlatot benyújtó **GEOSZOLG Mélyépítőipari és Vállalkozói Korlátolt Felelősségű Társaságot** (székhelye: [[2085 Pilisvörösvár, Szent Imre utca 27.](https://www.opten.hu/cegtar/cimlista/?addrgroupid=2548941&caddrnovalchk=1&caddrsite=0)](https://www.opten.hu/cegtar/cimlista/?addrgroupid=5138555&caddrnovalchk=1&caddrsite=0)) nyilvánítja,
4. felhatalmazza a polgármestert a vállalkozási szerződés megkötésére a nyertes Ajánlattevővel az árajánlatában vállaltak és foglaltak szerint bruttó **34.808.160,-Ft** értékben, valamint
5. felhatalmazza a polgármestert az egyéb szükséges intézkedések megtételére.

**Felelős:** polgármester

**Határidő:** 2025. március 31.